OpenLLM-France/wikimedia huggingface dataset:
# Membrana

«Membrana» té aquests significats:
* Membrana (interfície), capa de material que serveix de barrera selectiva entre dos estats i roman impermeable a partícules, grups de partícules o substàncies específiques quan se l'exposa a l'acció d'una força impulsora
* Membrana semipermeable, membrana que permet que certes molècules o ions passen a través d'ella per difusió, i ocasionalment especialitzada en la difusió facilitada
* Membrana acústica
* Membrana elàstica, cos elàstic de petit gruix i escassa rigidesa flexional que només pot resistir tensions de tracció
* Membrana biològica o biomembrana, membrana que tanca o separa que actua com barrera selectiva, dins o al voltant d'una cèl·lula
** Membrana bacteriana externa, membrana biològica present en bacteris gramnegatius
** Membrana interna, membrana biològica d'un orgànul o d'un bacteri gramnegatiu
** Membrana mitocondrial externa, bicapa lipídica que n'engloba tot l'orgànul
** Membrana mitocondrial interna
** Membrana nuclear, membrana doble del nucli que conté el material genètic a les cèl·lules eucariotes
** Membrana plasmàtica, embolcall que envolta a la cèl·lula
* Anatomia:
** Membrana mucosa o mucosa, epiteli associat a nombroses glàndules secretores de moc
** Membrana interdigital, membrana de pell entre els dígits de les extremitats
** Membrana nictitant, tercera parpella present en alguns animals i es pot obrir i tancar lateralment
** Membrana basal, fina capa de fibres que envolta l'epiteli per sota i que pot ser d'espessor variable
** Membrana basilar, membrana a l'interior de la còclea, responsable de la resposta en freqüència de l'oïda
** Membrana sinovial, capa de teixit conjuntiu que envolta les cavitats de les articulacions, els embolcalls dels tendons i les bosses plenes de líquid entre els tendons i els ossos
** Membrana tectòria, cobreix el solc espiral intern i l'òrgan de Corti
Viccionari
# Pilar Ferran Hernández

Pilar Ferran Hernández (Sant Boi de Llobregat, 8 de maig 1940) és una política catalana.

## Biografia

Estudià assistència social a Colòmbia. Treballà durant 8 anys com a assistenta social en la reforma agrària d'aquest país i fou professora de treball social de la Universitat Externa de Bogotà. Després tornà a Espanya i treballà com a assistenta social a l'Institut Mental de la Santa Creu de Barcelona, a l'INP de Sant Boi de Llobregat; de professora de treball social a l'Escola Superior d'Assistents Socials de Barcelona; d'assistenta social al Centre de la Salut Mental de Sants (ASPANIAS) i al Servei de Psiquiatria Infantil de la Creu Roja, de l'Hospitalet de Llobregat. És sòcia de la Creu Roja Espanyola i del Centre d'Informació i Documentació Internacional a Barcelona (CIDOB).
És membre de la UGT de Catalunya des de 1975, del PSOE des de 1976 i del Partit dels Socialistes de Catalunya des de 1978. Amb aquest partit fou escollida regidora de serveis socials i després tinent d'alcalde de l'Ajuntament de l'Hospitalet de Llobregat a les eleccions municipals espanyoles de 1979. També fou escollida diputada al Parlament de Catalunya de 1984, ocupant el lloc 26è i repetint el 1988, en què ocupa el 19è lloc a les llistes, i ha estat membre, entre d'altres, de la Comissió de Política Social i de la Comissió d'Estudi sobre les Bosses de Pobresa o la Comissió d'Estudi sobre la Problemàtica de la SIDA del Parlament de Catalunya. El 1987 fou nomenada presidenta del Patronat Municipal de Serveis Comunitaris.

## Referències

* ↑ Diputats II Legislatura
* 1 2 Catalunya, Parlament de. «Fitxa del diputat/ada». [Consulta: 10 març 2022].
* ↑ Catalunya, Parlament de. «Fitxa del diputat/ada». [Consulta: 10 març 2022].

## Enllaços externs

* Candidats socialistes al Parlament a La Vanguardia, 2 de maig de 1984
# Alberto Chividini

Alberto Chividini (23 de febrer de 1907 - 31 d'octubre de 1961) fou un futbolista argentí.

## Selecció de l'Argentina

Va formar part de l'equip argentí a la Copa del Món de 1930.

## Referències

* ↑ «Historia del Club Atlético Vélez Sársfield» (en castellà). VelezSarsfield.net. Arxivat de l'original el 2009-09-08. [Consulta: 27 octubre 2010].
* ↑ Alberto Chividini Fitxa i estadístiques a la FIFA
# Ribagorçà

«Ribagorçà» té aquests significats:
* Ribagorçà, habitant o natural de la Ribagorça
* Ribagorçà, qualsevol parlar propi de la Ribagorça. A grans trets es poden dividir en dos:
** Català ribagorçà, part del català nord-occidental
** Aragonès ribagorçà, part de l'aragonès oriental
# Gastrotheca guentheri

Gastrotheca guentheri és una espècie de granota de la família del hemipràctids. Va ser descrit com a Amphignathodon guentheri per George Albert Boulenger el 1882.
És una espècie nocturna, que viu de la vegetació, incloses les bromèlias arbòries, en hàbitats forestals, al costat de fonts d'aigua. Prefereix hàbitats no alterats, però es pot trobar a la vora del bosc secundari. Es reprodueix per desenvolupament directe, i els ous es porten en una bossa a l'esquena de la femella.

## Distribució

Viu als vessants delcostat de l'oceà Pacífic dels Andes a l'Equador (províncies de Pichincha i de Cotopaxi) i Colòmbia (departaments d'Antioquia i Nariño amb una bretxa entre les poblacions), entre 1200–2010 m d'altitud.
L'expansió agrícola (conreu i ramaderia), la desforestació i l'expansió dels assentaments de l'espècie invasora Homo sapiens sapiens són les principals amenaces, tot i que encara manquen dades per avaluar l'estat de conservació d'aquesta espècie.

## Referències

* ↑ Boulenger, George Albert. «Amphignathodontidæ». A: Catalogue of the Batrachia Salientia s. Ecaudata in the collection of the British Museum. 2a ed. Londres: British Museum, 1882, p. 450-451.
* 1 2 SSC Amphibian Specialist Group «Gunther's Marsupial Frog Gastrotheca guentheri» (en anglès). Llista Vermella de la UICN, 2019. DOI: 10.2305/IUCN.UK.2019-1.RLTS.T55338A85898956.en.
* ↑ Frost, Darrel R. «Gastrotheca guentheri (Boulenger, 1882)» (en anglès). Amphibian Species of the World: an Online Reference, 2022. DOI: 10.5531/db.vz.0001.
# Pau Alboí della Scala

Pau Alboí della Scala fou fill de Mastino II della Scala. Va néixer el 1343 i el 1359 el seu germà Cansignoro della Scala el va associar al govern. El 20 de febrer de 1365 el seu germà el va deposar i el va acusar de conspiració i fou empresonat al castell de Peschiera on fou estrangulat el 16 d'octubre de 1375 per ordre del seu nebot Bartolomeo II della Scala que acabava de pujar al poder.
Va deixar tres filles de les quals dos que foren abadesses del monestir franciscà de Santa Maria delle Vergini a Campomarzo: Pentiselea (que fou abadessa del 1413 fins passat el 1415), Silvestra (que fou abadessa el 1422 fins a una data desconeguda), i Orsolina (monja al monestir, va morir el 1395).
# Lebanon (Tennessee)

Lebanon és una població dels Estats Units a l'estat de Tennessee. Segons el cens del 2000 tenia 20.235 habitants.

## Demografia

Segons el cens del 2000, Lebanon tenia 20.235 habitants, 7.987 habitatges, i 5.319 famílies. La densitat de població era de 267,2 habitants/km².
Dels 7.987 habitatges en un 30,9% hi vivien nens de menys de 18 anys, en un 47,7% hi vivien parelles casades, en un 15% dones solteres, i en un 33,4% no eren unitats familiars. En el 28,5% dels habitatges hi vivien persones soles l'11,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,94.
Per edats la població es repartia de la següent manera: un 23,9% tenia menys de 18 anys, un 11,2% entre 18 i 24, un 29% entre 25 i 44, un 21,7% de 45 a 60 i un 14,2% 65 anys o més.
L'edat mediana era de 35 anys. Per cada 100 dones de 18 o més anys hi havia 87,1 homes.
La renda mediana per habitatge era de 35.118 $ i la renda mediana per família de 45.094 $. Els homes tenien una renda mediana de 31.207 $ mentre que les dones 24.420 $. La renda per capita de la població era de 20.366 $. Entorn del 9,3% de les famílies i el 13% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lebanon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Lebanon». American Fact Finder. Oficina del Cens dels Estats Units, 12-01-2010.
# Alessio Tacchinardi

Alessio Tacchinardi (Crema, 23 de juliol de 1975) és un exfutbolista italià, que ocupava la posició de migcampista defensiu.

## Trajectòria

Comença la seua carrera el 1992 a les files de l'Atalanta BC, on va jugar nou partits abans de ser transferit a la Juventus FC el 1994. Allí, va tenir un impacte immediat, disputant 24 partits en el seu debut. Durant la següent dècada va formar part del planter torinès, destacant la temporada 02/03, amb dos gols en 27 partits de la Série A, i dos altres gols en 13 partits de la Champions League. Diversos problemes a causa de les lesions van evitar que fos indiscutible a l'onze inicial fins a la marxa d'Edgar Davids.
El juliol del 2005 és cedit al Vila-real CF, de la primera divisió espanyola, amb qui arriba a les semifinals de la Champions League. Hi prorrogaria la cessió durant un any més. El 2007, al seu retorna a Itàlia, signa per la Brescia Calcio, on penjarà les botes el 2008.

## Internacional

Tacchinardi va ser internacional amb la selecció d'Itàlia en 13 ocasions, distribuïdes al llarg de vuit anys.

## Títols

* Serie A
1994-95, 1996-97, 1997-98, 2001-02, 2002-03
* Copa d'Itàlia
1994-95
* Supercopa d'Itàlia
1995, 1997, 2002, 2003
* Copa Intercontinental
1996
* Lliga de Campions de la UEFA
1995-96
* UEFA Intertoto Cup
1999
* Supercopa Europea
1996

## Referències

* ↑ «Alessio Tacchinardi è del Brescia» (en italian). Brescia Calcio. Arxivat de l'original el 2012-04-11. [Consulta: 9 agost 2007].
# Michèle Torr

Michèle Torr (Pertús, 7 d'abril de 1947) és una cantant francesa.
Va començar la seua carrera l'any 1964, però no va ser fins a la dècada del 1970 que va esdevenir més famosa i va atènyer l'èxit a França i a l'estranger, principalment amb les cançons J'aime, Une petite Francaise i J'en appelle á la tendresse.
Participà dues vegades en el Festival d'Eurovisió, la primera l'any 1966, per Luxemburg, i la segona el 1977 per Mònaco.
L'any 2003 va incorporar al seu repertori cançons d'Édith Piaf.

## Discografia

* 1964 : Dans mes bras oublie ta peine
* 1965 : Dis- moi maintenant
* 1966 : Ce soir, je t'attendais
* 1970 : Tous les oiseaux reviennent
* 1974 : un disque d'amour
* 1976 : Je m'appelle Michèle
* 1976 : Jezebel
* 1977 : Une petite francaise
* 1977 : J'aime
* 1978 : Emmène- moi danser ce soir
* 1979 : Chanson inédite
* 1980 : Lui
* 1981 : J'en appelle á la tendresse
* 1982 : Olympia 83
* 1983 : Midnight Blue en Irlande
* 1983 : Adieu
* 1984 : Donne-moi la main, donne-moi l'amour
* 1986 : Je t'aime encore
* 1986 : Qui ?
* 1987 : Chanson de toujours
* 1987 : I remenber you
* 1988 : Je t'avais rapporté
* 1989 : Argentina
* 1991 : Vague á l'homme
* 1993 : A mi vi
* 1993 : Olé Olé (Kun til Canada)
* 1995 : A nos beaux jours (country music på fransk)
* 1997 : Seule
* 2002 : Donner
* 2003 : Michèle Torr chante Piaf
* 2006 : La louve
* 2008 : Ces années -lá.
# Peripsychoda obscura

Peripsychoda obscura és una espècie d'insecte dípter pertanyent a la família dels psicòdids que es troba a Austràlia: Nova Gal·les del Sud i Queensland.

## Referències

* ↑ Enderlein, G., 1935. Zur Klassifikation der Psychodinen. Sitzungsberichte der Gesellschaft Naturforschender Freunde zu Berlin, 1935, 246-249.
* ↑ uBio (anglès)
* 1 2 G. H. Satchell, 1953. The Australian Psychodidae (Diptera), part 1. Australian Journal of Zoology 1:357-418.
* 1 2 Catalogue of Life (anglès)
* ↑ uBio (anglès)
* ↑ Checklist to the Australian species - Psychodidae (anglès)
* ↑ Atlas of Living Australia Arxivat 2016-03-03 a Wayback Machine. (anglès)
* ↑ Australian Faunal Directory (anglès)
* ↑ Duckhouse, D. A., 1966. Psychodidae (Diptera, Nematocera) of Southern Australia: subfamily Psychodinae. Transactions of the Royal Entomological Society of London, 118: 153-220.
* ↑ Systema Dipterorum Arxivat 2016-03-03 a Wayback Machine. (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Ježek J., 1987. Results of the Czechoslovak-Iranian entomological expeditions to Iran 1977. Peripsychoda iranica sp. n. (Diptera, Psychodidae) with comments to the genus and redescriptions of included species. Acta Entomologica Musei Nationalis Pragae 42: 189–206.
# Ricardo Cortés Lastra

Ricardo Cortés Lastra (Castro Urdiales, 23 de setembre de 1969) és un advocat i polític espanyol. És llicenciat en dret, diplomat en dret internacional públic i relacions internacionals i especialitzat en desenvolupament i cooperació internacional per la Facultat d'Economia de la Universitat del País Basc. També té un màster en gestió pública per l'IESE de Madrid.
Militant del PSOE des de 1988, des de 2002 és responsable de l'Estratègia del PSOE en l'Exterior i de les campanyes electorals en l'exterior. De 2004 a 2007 fou Cap de Gabinet de la Secretaria d'Organització Federal del PSOE, dirigida aleshores per José Blanco López. De 2007 a 2009 també ha estat director executiu de la Fundación Españoles en el Mundo. Ha estat fundador de l'Associació Espai Europa XXI, que forma part del Consell Federal Espanyol del Moviment Europeu.
Fou elegit diputat a les eleccions al Parlament Europeu de 2009. Va ser president de la Delegació del Parlament Europeu en la Comissió Parlamentària Mixta UE-Mèxic i és membre de la Conferència de Presidents de Delegació.

## Enllaços externs

* Fitxa del Parlament Europeu
* Ricardo Cortés Lastra al web del PSOE de Castro Urdiales.
# Ribamontán al Mar

Ribamontán al Mar és un municipi assentat a l'est de la Badia de Santander, en la costa central de Cantàbria, i a 32 km de Santander. Limita a l'est amb el municipi de Bareyo i al sud amb el de Ribamontán al Monte i la desembocadura del riu Miera, que estableix un límit natural amb el municipi de Marina de Cudeyo. Compte amb una població de 4.045 habitants i una superfície de 36’9 km², el que fa una densitat de 109 hab/km² (INE 2005).

## Localitats

* Carriazo (Capital).
* Castanedo.
* Galizano.
* Langre.
* Loredo.
* Somo.
* Suesa.

## Demografia

Evolució demogràfica :
| 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2007 |
| 1.607 | 1.575 | 1.916 | 2.257 | 2.515 | 2.612 | 2.381 | 2.188 | 2.323 | 2.787 | 3.551 | 4.188 |
Font: INE

## Administració

Eleccions municipals, 23 de maig de 2003 :
| Partit | Vots | % | Regidors |
| PRC | 1345 | 53,63% | 7 |
| PP | 713 | 28,43% | 3 |
| PSOE | 211 | 8,41% | 1 |
Eleccions municipals, 27 de maig de 2007 :
| Partit | Vots | % | Regidors |
| PRC | 1272 | 50,44% | 6 |
| PP | 856 | 33,94% | 4 |
| PSOE | 328 | 13,01% | 1 |
# Botjosa

«Botjosa» té aquests significats:
# Lijiang

Lijiang (xinès simplificat: 丽江, xinès tradicional: 麗江, pinyin: Lìjiāng), antigament romanitzat com Likiang, és una ciutat a nivell de prefectura al nord-oest de la província de Yunnan, a la República Popular de la Xina. Té una superfície de 21.219 quilòmetres quadrats i tenia 1.253.878 al cens de 2020, 288.787 dels quals vivien a l'àrea urbanitzada del districte de Gucheng.
Lijiang és famosa pel seu nucli antic, Patrimoni de la Humanitat de la UNESCO, que conté una barreja de diferents estils d'arquitectura històrica i un complex i antic sistema de subministrament d'aigua. Té una història de més de 800 anys i és famosa pel seu ordenat sistema de canals i ponts. Se l'anomena també la "Venècia de l'Est".
Fou capital del principat de Mexiezhao. Està habitada pels Naxi des dels temps de la dinastia Yuan. Gran part dels temples i edificis actuals es van construir durant les dinasties Ming i Qing. La ciutat antiga de Lijiang és diferent a altres ciutats de la Xina quant a arquitectura, història i cultura, que estan íntimament lligats a la tradició dels Naxi, els quals segueixen mantenint els seus costums ancestrals.
A la ciutat hi ha un total de 300 ponts de pedra construïts en els períodes Ming i Qing; el més famós és el Gran Pont de Pedra. Les cases són de fusta i maons, orientades als quatre punts cardenals i seguint un ordre perfecte. Els carrers, prohibits als vehicles, estan empedrats de forma tradicional.

## Ciutats germanes

* Kazan, Tatarstan, Rússia
* Roanoke, Virgínia, EUA

## Referències

* ↑ «Old Town of Lijiang». UNESCO World Heritage Centre. United Nations, Educational, Scientific, and Cultural Organization. [Consulta: 4 abril 2021].
# Alesso

Alessandro Lindblad, més conegut com a Alesso, és un DJ i productor musical natal d'Estocolm, Suècia, d'origen italià. És considerat el Dj número 13 del món segons l'enquesta duta a terme el 2015, per la revista Dj Mag. El 2011, Va fer l'ingrés a la llista situant-se en la posició 70.
Ja als 19 anys Alesso era considerat una de les grans revelacions de la música house a la seva natal Suècia. El jove artista va ser descobert a la seva ciutat de naixement Estocolm pel reputat DJ i productor house Sebastian Ingrosso membre de la ja dissolta Swedish House Mafia el qual en declaracions a MTV en relació a Alesso es pronunciava així:
| « | . "Ha estat fent molt bona música i molts grans espectacles. Estic molt content per ell. Sóc com un pare orgullós, ja saps. | » |
| — Sebastian Ingrosso a MTV, 2012. |||
Ràpidament Sebastian va incorporar Alesso en el seu propi segell discogràfic Refune records Arxivat 2021-04-18 a Wayback Machine. des d'on faran diversos produccions conjuntes. El 16 de novembre de 2011, llençà "Raise your Head" des del segell Refune i uns dies després la remescla de la multipremiada "Titanium", produïda pel famós DJ francès David Guetta. El 12 de març de 2012, juntament amb el cantant i productor Nord-amèrica Ryan Tedder surt i comença a circular per les emissores de tot el seu primer gran èxit la versió vocal de Calling, hit que musicalment va suposar l'expansió i consolidació d'Alesso com DJ més enllà de Suècia. El 23 de març de 2012 la BBC Radio 1 l'invita perquè mescli a l'Essential Mix, un dels espais radiofònics més prestigiosos internacionalment per donar a conèixer promeses del camp.

## Referències

* ↑ «Sebastian Ingrosso 'Like A Proud Father' To Alesso». Arxivat de l'original el 2013-04-19. [Consulta: 12 juliol 2013].
* ↑ «Sebastian Ingrosso + Alesso – Calling (Lose My Mind)».
# Micigliano

Micigliano és un comune (municipi) de la Província de Rieti, a la regió italiana del Laci, situat a uns 80 km al nord-est de Roma i a uns 15 km al nord-est de Rieti. A 1 de gener de 2019 la seva població era de 130 habitants.
Micigliano limita amb els municipis següents: Antrodoco, Borbona, Borgo Velino, Cantalice, Castel Sant'Angelo, Cittaducale, Leonessa, Posta i Rieti.

## Referències

* ↑ «Resident population on 1st january». ISTAT. [Consulta: 23 gener 2020].
# Pirkanmaa

Pirkanmaa, o la Regió Tampere, és una regió (en finès maakunta, en suec landskap) de Finlàndia. Voreja a les regions de Satakunta, Tavastia Pròpia, Päijät-Häme, Ostrobòtnia del Sud i Finlàndia Central.

## Municipis

Pirkanmaa inclou 33 municipis dels quals 11 tenen estatus de ciutat i que estan marcades en negreta.
Llista alfabètica:
| Akaa Hämeenkyrö Ikaalinen Juupajoki Kangasala Kihniö Lempäälä Mänttä-Vilppula Nokia Orivesi Pirkkala | Parkano Punkalaidun Pälkäne Ruovesi Sastamala Tampere Urjala Valkeakoski Vesilahti Virrat Ylöjärvi |
# Agència Antidopatge dels Estats Units

L'Agència antidopatge dels Estats Units (USADA o United States Anti-Doping Agency en anglès) és una organització estatunidenca sense ànim de lucre per lluitar contra el dopatge en els Estats Units. L'organització és responsable de gestionar el programa antidopatge dels Estats Units en els Jocs Olímpics, Paralímpics, Panamericans i Parapanamericans. Els seus treballs inclouen proves en competició i fora de competició, la gestió dels resultats i el procés d'arbitratge, el subministrament de fàrmacs de referència, l'ús d'un procés d'exempció terapèutica, diverses iniciatives de recerca científica i l'educació i sensibilització dels atletes. USADA té la seu a Colorado Springs, a l'estat de Colorado.
USADA és signatària, i és responsable per l'execució als Estats Units del «Codi antidopatge mundial», àmpliament considerat com la base dels programes antidopatge més forts i més durs de l'esport. El 2001, l'agència va ser reconeguda pel Congrés dels Estats Units com «l'agència antidopatge oficial per als Jocs Olímpics, Panamericans i Paralímpics dels Estats Units».
Encara que USADA no sigui una entitat pública, tanmateix, l'agència és finançada en part per una subvenció federal a través de la ONDCP (Oficina de Política Nacional de Control de Drogues); el pressupost restant és generat pels contractes de serveis antidopatge de les organitzacions esportives, inclòs el Comitè Olímpic dels Estats Units. Els Estats Units també han ratificat la Convenció internacional de la UNESCO, el primer tractat mundial contra el dopatge en l'esport.

## Referències

* ↑ «About USADA» (en anglès). USADA.
* ↑ «Testing Drug Policies» (en anglès). [Consulta: 26 agost 2012].
* ↑ «NFL, union meet on HGH testing» (en anglès). [Consulta: 26 agost 2012].
* ↑ «Public Law 107–67 - Section 644» (pdf) (en anglès). Arxivat de l'original el 2011-02-12. [Consulta: 26 agost 2012].
* ↑ «Annual Report, 2006, USADA» (pdf) (en anglès). [Consulta: 26 agost 2012].
* ↑ «International Convention against Doping in Sport» (en anglès). UNESCO. [Consulta: 26 agost 2012].

## Enllaços externs

* L'Agència Antidopatge dels Estats Units suspèn Armstrong per a tota la vida i li treu els títols